CELEX: 32014R0101
Language: fi
Date: 2014-02-04 00:00:00
Title: Komission täytäntöönpanoasetus (EU) N:o 101/2014, annettu 4 päivänä helmikuuta 2014 , L-tyrosiinin hyväksymisestä kaikkien eläinlajien rehun lisäaineena  ETA:n kannalta merkityksellinen teksti

5.2.2014   
            
            
               FI
            
            
               Euroopan unionin virallinen lehti
            
            
               L 34/1
            
         
      KOMISSION TÄYTÄNTÖÖNPANOASETUS (EU) N:o 101/2014,
   annettu 4 päivänä helmikuuta 2014,
   L-tyrosiinin hyväksymisestä kaikkien eläinlajien rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty hakemus L-tyrosiinin hyväksymisestä funktionaaliseen ryhmään ”aminohapot, niiden suolat ja analogit” kuuluvana rehun lisäaineena. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee L-tyrosiinin hyväksymistä kaikkien eläinlajien rehun lisäaineena, joka luokitellaan lisäaineluokkaan ”ravitsemukselliset lisäaineet”.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 20 päivänä kesäkuuta 2013 antamassaan lausunnossa (2), että L-tyrosiini ei ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön ja että sen voidaan katsoa tehokkaasti vaikuttavan rikkipitoisia aminohappoja koskevien vaatimusten täyttymiseen kaikilla eläinlajeilla. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (5)
            
            
               Aineen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”aminohapot, niiden suolat ja analogit” kuuluva liitteessä tarkoitettu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä helmikuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
         
      
   
   
      (1)  EUVL L 268, 18.10.2003, s. 29.
   
      (2)  EFSA Journal (2013); 11(7):3310.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg/kg täysrehua, jonka kosteuspitoisuus on 12 %
               
            
                  
                     Luokka: ravitsemukselliset lisäaineet. Funktionaalinen ryhmä: aminohapot, niiden suolat ja analogit
                  
               
            
                  3c401
               
               
                  —
               
               
                  L-tyrosiini
               
               
                  
                               
                           
                           
                              
                                 Lisäaineen koostumus
                              
                              Jauhe, joka on tuotettu hydrolyysilla siipikarjan höyhenten keratiinista ja jossa on L-tyrosiinia vähintään 95 prosenttia
                           
                        
                               
                           
                           
                              
                                 Tehoaineen kuvaus
                              
                              IUPAC-nimi: (2S)-2-amino-3-(4-hydroksifenyyli)propionihappo
                              CAS-numero: 60-18-4
                              Kemiallinen kaava: C9H11NO3
                              
                           
                        
                               
                           
                           
                              
                                 Analyysimenetelmät
                                  (1)
                              
                              L-tyrosiinin määrittäminen lisäaineesta:
                              Titrimetria, Euroopan farmakopea (Ph. Eur. 6.0, menetelmä 01/2008-1161).
                              L-tyrosiinin määrittäminen esiseoksista, rehuseoksista ja rehuaineista:
                              Ionivaihtokromatografia, kolonnin jälkeinen johdannaisten muodostaminen ja fotometrinen havaitseminen: komission asetuksen (EY) N:o 152/2009 (2) liitteessä III oleva F kohta.
                           
                        
               
                  Kaikki lajit
               
               
                  —
               
               
                  —
               
               
                  —
               
               
                  
                              1.
                           
                           
                              Käyttäjien turvallisuus: käsittelyn aikana on käytettävä hengityssuojaa sekä turvalaseja ja -hansikkaita.
                           
                        
                              2.
                           
                           
                              Käyttöohjeisiin on sisällyttävä suositus, jonka mukaan L-tyrosiinin pitoisuus saa olla enintään 5 g/kg täysrehua, jonka kosteuspitoisuus on 12 %, elintarviketuotantoon käytettävien eläinten osalta ja 15 g/kg täysrehua, jonka kosteuspitoisuus on 12 %, muiden kuin elintarviketuotantoon käytettävien eläinten osalta.
                           
                        
               
                  25. helmikuuta 2024
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx
      
         (2)  EUVL L 54, 26.2.2009, s. 1.